**ԿՖԿՀ-ի ներդրման ծրագրի շրջանակում խորհրդատուի ընտրության տեխնիկական առաջադրանք**

**Նախաբան**

ՀՀ կառավարության կողմից հաստատված պետական ֆինանսների կառավարման համակարգի բարեփոխումների ռազմավարության շրջանակում նախատեսվում է ներդնել Կառավարության ֆինանսների կառավարման տեղեկատվական համակարգ (այսուհետև՝ նաև ԿՖԿՏՀ կամ Ծրագիր): Ծրագրի ներկայացումը լայնամասշտաբ և երկարաժամկետ գործընթաց է, ինչը պահանջում է պետական ֆինանսների ոլորտում բազմաթիվ միավորումների ներգրավվածություն: Ծրագրի իրականացման գործընթացում էական նշանակություն ունի ինչպես դրա՝ սահմանված բիզնես գործընթացներին համապատասխանության ապահովման, այնպես էլ Ծրագրի արդիական լինելու փաստը: Այս կապակցությամբ նախատեսվում է ձեռք բերել խորհրդատուի (այսուհետ՝ Խորհրդատու) ծառայություն՝ աջակցելու ՀՀ ֆինանսների նախարարությանը (այսուհետև՝ ՖՆ) ԿՖԿՏՀ-ի իրականացման գործընթացի ողջ ընթացքում:

**Տեխնիկական առաջադրանք**

Խորհրդատուն պետք է ապահովի ներքոհիշյալ առաջադրանքների կատարումը՝

Ա. Ծրագրի ներդրման համար անհրաժեշտ կառավարման ձեռնարկի մշակում.

Բ. ԿՖԿՏՀ-ում ներառվող հիմնական համակարգերի (գծապատկերը կցվում է), ներառյալ կառավարության պարտքի կառավարման մոդուլի, էլեկտրոնային գնումների և ներքին աուդիտի կառավարման համակարգերի բիզնես գործընթացների վերանայում, անհրաժեշտության դեպքում նաև դրանց սահմանում և (կամ) արդիականացում.

Գ. Ծրագրի շրջանակներում իրականացվելիք գնումների փաստաթղթերի, ներառյալ տեխնիկական առաջադրանքների նախագծերի մշակումը և շահագրգիռ կողմերի հետ դրանց քննարկումը և համաձայնեցումը.

Դ. ԿՖԿՏՀ-ի թեստավորման և ներդրման աշխատանքների որակի գնահատում և ներդրված համակարգերի որակի երաշխավորման մասին եզրակացության տրամադրում ՀՀ ֆինանսների նախարարությանը:

**Ա. Ծրագրի ներդրման համար անհրաժեշտ կառավարման ձեռնարկի մշակում**

Սույն կետով սահմանված առաջադրանքի շրջանակում Խորհրդատուն պետք է մշակի և ՖՆ-ում ձևավորված մասնագիտական խմբի (այսուհետ՝ Խումբ) հաստատմանը ներկայացնի Ծրագրի կառավարման ձեռնարկը (կանոնադրությունը), որը պետք է ներառի Ծրագրի իրականացման և ներդրման հետ կապված բոլոր գործընթացների նկարագրությունը, դրանց ղեկավարման և հսկողության հետ կապված բոլոր մանրամասները՝ հիմնված ISO 21500:2012 միջազգային ստանդարտի վրա: Ձեռնարկը, բացի ստանդարտով սահմանված պահանջները, պետք է պարունակի նաև Ծրագրի ներդրման շրջանակում ակնկալվող արդյունքների ստացման մեթոդաբանությունը, հիմնական շահագրգիռ կողմերը և (կամ) անձինք՝ նշելով նաև կառավարության, ՖՆ-ի և այլ գործընկերների ուն անձանց մասնակցությունը, իրավասությունները և պատասխանատվության շրջանակը:

**Բ. ԿՖԿՏՀ-ում ներառվող համակարգերի, ներառյալ կառավարության պարտքի կառավարման մոդուլի, էլեկտրոնային գնումների և ներքին աուդիտի կառավարման համակարգերի բիզնես գործընթացների վերանայում, անհրաժեշտության դեպքում նաև դրանց սահմանում կամ արդիականացում**

Բիզնես գործընթացների վերանայման, անհրաժեշտության դեպքում նաև դրանց սահմանման կամ արդիականացման գործընթացի շրջանակում խորհրդատուն համագործակցում է Խմբի հետ: Ընդ որում սույն առաջադրանքը ներառում է, սակայն չի սահմանափակվում, նաև՝ (i) ֆինանսական հաշվետվությունների համախմբման մեթոդաբանության վերանայում և օժանդակ բիզնես գործընթացներ, (ii) ֆինանսական հաշվետվությունների համախմբման ապահովման համար ֆունկցիոնալ պահանջների նկարագրության պատրաստում, (iii) առկա համակարգերի գնահատում և օժանդակ բիզնես գործընթացներ, (iv) հայեցակարգի ապացույցը (Proof of Concept) երաշխավորելու համար անալիտիկ և BI (Business Intelligence) փորձագետի ներգրավման տեխնիկական բնութագրի կազմում, (v) կառավարության պարտքի կառավարման մոդուլի և էլեկտրոնային գնումների և ներքին աուդիտի կառավարման համակարգերի վերանայման, ինչպես նաև պարտքի կառավարման, էլեկտրոնային գնումների և ներքին աուդիտի կառավարման համակարգերի գնման փաստաթղթերը, ներառյալ դրանց մշակման հիմքում դրվող բիզնես գործընթացների նկարագրությունները:

«Նախարարությունների մակարդակով միջանկյալ համախմբված ֆինանսական հաշվետվություններ պատրաստելու մեթոդաբանություն և համախմբման համար անհրաժեշտ համակարգչային ծրագրի տեխնիկական առաջադրանքի մեթոդական բաղադրիչ»-ը, «ԿՖԿՏՀ-ում ՀՀ կառավարության պարտքի կառավարման մոդուլի կառուցվածք»-ի նկարագրությունը, ԿՖԿՏՀ-ի ներդրման ծրագրի շրջանակներում «Հարմոնիա» Տեղեկատվական Տեխնոլոգիաների և Կրթության Զարգացման Հիմնադրամի կողմից 2015 թ.-ին մշակված հաշվետվությունների փաթեթը, ինչպես նաև հարակից օրենսդրությունը հրապարակված են և հասանելի են ՀՀ ՖՆ պաշտոնական ինտերնետային կայքում՝ <http://www.minfin.am/website/images/website/documents/GFMIS%20(2).rar> հղումով:

Իրականացված գործողությունների արդյունքում համակագն ունենալու հատուկ ճարտարապետություն, որտեղ ներառված են հիմնական, լրացուցիչ և օժանդակ մոդուլները (տես՝ Հավելվածը):

Խորհրդատուն ուսումնասիրում է ՀՀ կառավարության կողմից մշակված մեթոդաբանությունը՝ գործընթացն սկսելու համար համապատասխան մեթոդաբանություն առաջարկելու նպատակով:

Մասնավորապես Խորհրդատուն ուսումնասիրում է ՀՀ հանրային հատվածի հաշվապահական հաշվառման հաշվային պլանի կառուցվածքը, բացահայտում թերությունները և առաջարկում հաշվապահական հաշվառման հաշվային պլանի հավելյալ տարրեր՝ ֆինանսական, վիճակագրական և կառավարչական հաշվետվողականության պահանջները բավարարելու համար՝ ՀՀ հանրային հատվածի հաշվապահական հաշվառման ստանդարտի և Կառավարության ֆինանսների վիճակագրության 2014թ. ձեռնարկի պահանջներին համապատասխան:

Խորհրդատուն սերտ աշխատակցում է հաշվապահական հաշվառման, պետական ֆինանսների կառավարման և տեղեկատվական տեխնոլոգիաների բնագավառում կառավարության օգտատերերի խմբերի հետ՝ ծառայությունների մատուցման համար սահմանված առաջադրանքներն իրականացնելու համար: Համակարգերի վերլուծության և վերոգրյալի նախագծման ասպեկտները փաստագրվում են Խորհրդատուի կողմից:

Սույն կետով սահմանված առաջադրանքի շրջանակում Խորհրդատուն կազմում և Խմբի հաստատմանն է ներկայացնում հաշվետվություն, որը պետք է պարունակի՝

- **ԿՖԿՏՀ-ում ներառվող համակարգերի, ներառյալ կառավարության պարտքի կառավարման մոդուլի, էլեկտրոնային գնումների և ներքին աուդիտի կառավարման համակարգերի** բիզնես գործընթացների վերջնական նկարագրությունները.

- առաջարկություններ բիզնես գործընթացներում առկա վերահսկողության հիմնական թույլ կողմերի և դրանց լուծման եղանակների մասին.

- եզրակացություն՝ բիզնես գործընթացների վերջնական նկարագրությունների, ներառյալ առաջարկությունները, հիման վրա գործողությունները ԿՖԿՏՀ-ում ներառվող՝ գործող հիմնական մոդուլների, ներառյալ արդիականացման միջոցով իրականացնելու հնարավորության կամ անհնարինության վերաբերյալ, այդ թվում ծախսարդյունավետության տեսակետից: Ընդ որում եզրակացության մեջ բերված առաջարկների (PoC) փորձարկումն կիրականացվի Խմբի կողմից՝ Խորհրդատուի աջակցությամբ և վերջինիս կողմից առաջարկված սցենարով, որը կընդգրկի յուրաքանչյուր բիզնես գործընթացի, անվտանգության, թույլտվության, հսկողության, ինտերֆեյսի, հաշվետվության ձևաչափերի և կոնսոլիդացիայի կարողությունների շրջանակը: Արդյունքում պարզ կդառնա՝ արդյո՞ք բիզնես գործընթացները կարող են լուծվել բարելավումների, երրորդ կողմի գործիքների և համակարգերի միջոցով, թե՞ անհրաժեշտ է նոր համակարգերի ձեռքբերում: Հիմնվելով փորձարկումների վրա՝ Խորհրդատուն պատրաստում է խորհրդատվական եզրակացություն՝ ամփոփելով քաղաքականություն մշակող մարմինների համար բացերի վերլուծության արդյունքները, և կառաջարկի վերջնական տարբերակներ հօգուտ գործող և նոր ԿՖԿՏՀ համակարգերի:

**Գ. Ծրագրի շրջանակներում իրականացվելիք գնումների փաստաթղթերի, ներառյալ տեխնիկական առաջադրանքների նախագծերի մշակում և շահագրգիռ կողմերի հետ դրանց քննարկում և համաձայնեցում**

Սույն առաջադրանքի Բ) կետում նշված հաշվետվությունը Խմբի կողմից հաստատվելուց հետո Խորհրդատուն մշակում և Խմբի հաստատմանն է ներկայացնում ԿՖԿՏՀ-ի ներդրմանը, ներառյալ կառավարության պարտքի կառավարման մոդուլի, էլեկտրոնային գնումների և ներքին աուդիտի կառավարման համակարգերին վերաբերող գնումների փաստաթղթերի նախագծերը (հրավեր, պայմանագրի նախագիծ, տեխնիկական առաջադրանք, գնման ձևի ընտրություն, մասնակիցներին ներկայացվող որակավորման չափանիշներին ներկայացվող պահանջներ և այլն): Ընդ որում առաջարկվող լուծումները և գնումների փաստաթղթերը պետք է համապատասխանեն, սակայն չսահմանափակվեն, ներքոհիշյալ պահանջներով՝

- ՀՀ-ում նմանատիպ համակարգերի համար սահմանված պահանջներին, ինչպես նաև ՏՏ անվտանգության միջազգային ստանդարտներին, ներառյալ ISO 27001 ստանդարտը.

- ԿՖԿՏՀ-ի միջոցով գործառնությունների մշակման առավելագույն տևողությունը սահմանել որպես ոչ ավել, քան կես վայրկյան.

- անհրաժեշտ է հաշվի առնել նաև ԿՖԿՏՀ-ի օգտագործման դյուրինությունը (User-friendliness)՝ հաշվի առնելով վերջինիս համար դրա աշխատանքային միջավայրի և տվյալների հոսքերի կառավարման հնարավորինս հարմարավետ լինելու հանգամանքը.

Ընդ որում անհրաժեշտ է հաշվի առնել նաև, որ՝

- սույն կետով նախատեսված պահանջները վերաբերում են ինչպես գոյություն ունեցող համակարգերի արդիականացմանը, այնպես էլ նոր համակարգերի մշակմանը.

- հնարավոր է, որ ՖՆ-ի պահանջով չիրականացվի կառավարության պարտքի կառավարման մոդուլի և (կամ)էլեկտրոնային գնումների և (կամ) ներքին աուդիտի կառավարման համակարգին վերաբերող փաստաթղթերի մշակումը, ինչով պայմանավորված խորհրդատուի կողմից ծառայությունների մատուցման գնային առաջարկում առանձնացված ներկայացվում են սույն պարբերության մեջ նշված համակարգերին վերաբերող ծառայությունների մատուցման գնային առաջարկները:

**Դ. ԿՖԿՏՀ-ի, ներառյալ կառավարության պարտքի կառավարման մոդուլի, էլեկտրոնային գնումների և ներքին աուդիտի կառավարման համակարգերի թեստավորման և ներդրման աշխատանքների որակի գնահատում և ներդրված համակարգերի որակի երաշխավորման մասին եզրակացության տրամադրում ՖՆ-ին, ներառյալ թեսթավորման և ներդրման աշխատանքների որակի գնահատման մասնագիտական տեղեկատվություն:**

Համապատասխան փորձարկումների միջոցով ԿՖԿՏՀ-ում ներառվող համակարգերի, ներառյալ կառավարության պարտքի կառավարման մոդուլի, էլեկտրոնային գնումների և ներքին աուդիտի կառավարման համակարգերի որակի ապահովում: Ծրագրի շրջանակներում իրականացվելիք գնումների փաստաթղթերի, ներառյալ տեխնիկական առաջադրանքների մշակման և վերջնականացման աշխատանքների շրջանակում Խորհրդատուն մշակում է հայեցակարգի ապացույցը (Proof of Concept) երաշխավորելու համար իրականացվելիք փորձարկման նախապատրաստում (script-երի նախագծում): Փորձարկումը ենթադրում է 60-80 համապատասխան script-երի առկայություն, որոնք առնչվում են համակարգի բիզնես-գործընթացներին, անվտանգության, հասանելիության աստիճանի հսկողության, հաշվետվությունների համախմբման և վերջիններիս ձևաչափերին առնչվող հարցերին:

Խորհրդատուն նաև աջակցություն է ցուցաբերելու ձեռք բերվող համակարգի ծավալի և լարվածության պիկերի ժամանակ դիմադրողականության հնարավորությունների գնահատման գործընթացն իրականացնելիս:

Խորհրդատուն նաև պատրաստելու է Ծրագրի իրականացման համար հայտարարված մրցույթի արդյունքում ներկայացված հայտերի գնահատման մեթոդաբանությունը՝ մրցութային փաստաթղթերին համապատասխանության տեսանկյունից, և արդյունքների վերաբերյալ հաշվետվություն/եզրակացություն է ներկայացնելու գնահատող հանձնաժողովին:

Որպես արդյունք կստացվեն փորձնական script-երը, RFP և ապացույցների հայեցակարգի փորձարկման / գնահատման զեկույց:

Փորձարկումն իրականացվելու է համակարգի օգտատերերի կողմից՝ խորհրդատուի աջակցությամբ, որը պատասխանատու է փորձարկման գնահատման թերթիկների պատրաստման, արդյունքների ամփոփման և վերջնական հաշվետվության կազմման համար:

Փորձարկումը կրում է շարունակական բնույթ: Եթե ​​որակի ապահովման գործընթացում որոշ ընթացակարգեր ձախողվեն, ապա խորհրդատուն պարտավոր է աջակցել օգտատերերին փորձարկման հաջորդ փուլերում, ընդհուպ մինչև փորձարկման բոլոր ընթացակարգերի հաջողությամբ ավարտը:

Հնարավոր է, որ ՖՆ-ի պահանջով չիրականացվի կառավարության պարտքի կառավարման մոդուլի և (կամ) էլեկտրոնային գնումների և (կամ) ներքին աուդիտի կառավարման համակարգերի թեստավորման և ներդրման աշխատանքների որակի գնահատում և ներդրված համակարգերի որակի երաշխավորման մասին եզրակացության տրամադրում, ներառյալ թեսթավորման և ներդրման աշխատանքների որակի գնահատման մասնագիտական տեղեկատվություն, ինչով պայմանավորված խորհրդատուի կողմից ծառայությունների մատուցման գնային առաջարկում առանձնացված ներկայացվում են սույն կետում նշված համակարգերին վերաբերող ծառայությունների մատուցման գնային առաջարկները:

Ծառայությունների մատուցման ողջ ժամանակահատվածում Խորհրդատուի պարտականությունների մեջ է մտնում նաև պարբերաբար կազմակերպվելիք նիստերը, հանդիպումները՝ օգտատերերի և մասնագիտական խմբի անդամների հետ վերանայված ձեռնարկի միջոցով ներդրված բարելավված գաղափարները քննարկելու և իրականացնելու նպատակով: Խորհրդատուն աջակցում է նաև օգտատերերին վերապատրաստողների ընտրության հարցում:

**Հաշվետվությունների և արդյունքների տրամադրման ժամանակացույց**

Խորհրդատուն պետք է տրամադրի՝

* **1-ին փուլի արդյունքների վերաբերյալ հաշվետվություն (Ծրագրի ներդրման համար անհրաժեշտ կառավարման ձեռնարկի մշակում) -** պայմանագրով նախատեսված կողմերի իրավունքներն ու պարտականություններն ուժի մեջ մտնելու օրվանից 20 օրվա ընթացքում.
* **2-րդ փուլի արդյունքների վերաբերյալ հաշվետվություն (ԿՖԿՏՀ-ում ներառվող համակարգերի, ներառյալ** կառավարության պարտքի կառավարման մոդուլի**, էլեկտրոնային գնումների և ներքին աուդիտի կառավարման համակարգերի բիզնես գործընթացների վերանայում, անհրաժեշտության դեպքում նաև դրանց սահմանում կամ արդիականացում) –** 1-ին փուլի հաշվետվությունը Խմբի կողմից հաստատվելու օրվանից 3 ամսվա ընթացքում.
* **3-րդ փուլի արդյունքների վերաբերյալ հաշվետվություն (Ծրագրի շրջանակներում իրականացվելիք գնումների փաստաթղթերի, ներառյալ տեխնիկական առաջադրանքների նախագծերի մշակում և շահագրգիռ կողմերի հետ դրանց քննարկում և համաձայնեցում) –** 2-րդ փուլի հաշվետվությունը Խմբի կողմից հաստատվելու օրվանից 1 ամսվա ընթացքում.
* **4-րդ փուլի արդյունքներ (ԿՖԿՏՀ-ի, ներառյալ կառավարության պարտքի կառավարման մոդուլի, էլեկտրոնային գնումների և ներքին աուդիտի համակարգերի թեստավորման և ներդրման աշխատանքների որակի գնահատում և ներդրված համակարգերի որակի երաշխավորման մասին եզրակացության տրամադրում ՖՆ-ին,** ներառյալ թեսթավորման և ներդրման աշխատանքների որակի գնահատման մասնագիտական տեղեկատվություն**) –** Ծրագիրը մշակած կազմակերպության կողմից ՖՆ-ին հանձնման-ընդունման արձանագրությունը ներկայացվելու օրվանից 3 ամսվա ընթացքում: Ըստ նախնական կանխատեսման Ծրագիրը ՖՆ-ում նախատեսվում է ունենալ մինչև 2023թ. դեկտեմբերի ավարտը:

Խմբի կողմից յուրաքանչյուր փուլի հաշվետվության քննարկման և հաստատման ժամկետը սահմանվում է 30, իսկ թերություններ արձանագրվելու դեպքում վերացման համար ժամկետը՝ 20 օր:

Սույն հանձնարարականի ներքո գործունեության իրականցման ընթացքում Խորհրդատուն պետք է առնվազն յուրաքանչյուր ամիս գրավոր էլեկտրոնային շնորհանդեսներ ներկայացնի Խմբի քարտուղարին:

Հաղորդակցությունը պետք է իրականացվի հայերեն լեզվով: Հաշվետվությունները և առաջադրանքները պետք է կազմվեն ինչպես թղթային, այնպես էլ էլեկտրոնային ձևով հայերեն ու անգլերեն:

Խորհրդատուի հետ աշխատանքները կոորդինացվում է Խմբի կողմից:

**Վճարումներ**

Խորհրդատուին վճարումները պետք է կկատարվեն հետևյալ չափերով՝

* 1-ին փուլի հաշվետվությունը ընդունվելու դեպքում պայմանագրի արժեքի 10%-ը.
* 2-րդ փուլի հաշվետվությունը ընդունվելու դեպքում պայմանագրի արժեքի 50%-ը.
* 3-րդ փուլի հաշվետվությունը ընդունվելու դեպքում պայմանագրի արժեքի 20%-ը.
* 4-րդ փուլի հաշվետվությունը ընդունվելու դեպքում պայմանագրի արժեքի 20%-ը:

**Խորհրդատուի որակավորման ներկայացվող պահանջները**

|  |  |
| --- | --- |
| **Որակավորումը** | **Որակավորմանը ներկայացվող պահանջները** |
| **Մասնագիտական գործունեության համապատասխանություն պայմանագրով նախատեսված գործունեությանը** | Պետական ֆինանսների կառավարման բնագավառում տեղեկատվական ուղղվածությամբ բազմաշահառու ներդրված ծրագրի համար անհրաժեշտ ֆունկցիոնալ և տեխնիկական նկարագրությունների մշակման ծառայությունների մատուցում |

**Սահմանափակումներ**

Խորհրդատուն ոչ մի նյութական շահ չի հետապնդում սույն հանձնարարականին հնարավոր հաջորդող հանձնարարականներ իրականացնելու համար, և իրավասու չի լինելու մասնակցելու ինչպես հետագայում հայտարարվելիք ԿՖԿՏՀ-ի ներդման, այդ թվում կառավարության պարտքի կառավարման մոդուլի, էլեկտրոնային գնումների և ներքին աուդիտի կառավարման համակարգերի ներդրման, այնպես էլ ԿՖԿՏՀ-ի ներդրման աշխատանքները համակարգող (ներառյալ ծրագրի շրջանակում աշխատող մյուս խորհրդատուների և մատակարարների աշխատանքները հսկող և դրան որակը երաշխավորող) անհատ խորհրդատուի ներգրավման նպատակով կազմակերպված գնման ընթացակարգին:

**Տրամադրված միջոցներ**

ՖՆ-ն պետք է տրամադրի գրասենյակային տարածք, վարչարարական աջակցություն, հանդիպման և վերապատրաստումների համար, որոնք պահանջվում են հանձնարարականի կատարման համար: Մնացած այլ ծախսերը, ներառյալ թարգմանությունների հետ կապված ծախսերը պետք է իրականացվեն Խորհրդատուի կողմից:

ՀԱՎԵԼՎԱԾ

**1. Ղեկավարման վահանակ** (Dashboard)

**2. Վերլուծական համակարգեր**

**3. Կենտրոնական համախմբում և հաշվետվողական համակարգեր** (ՀՀ հանրային հատվածում հաշվանցումների ապահովում)

**4. Հիմնական մոդուլ**

4.1. Բյուջեի պլանավորում և բյուջետային գործընթացի կազմակերպում (պլանավորում՝ հիմնված մակրոտնտեսական ցուցանիշների վրա, եկամուտների պլանավորում, ծախսակազմում և այլն)

* 1. . Պարտավորությունների հաշվառում (երկարաժամկետ պարտավորությունների հաշվառում, ընթացիկ պարտավորությունների հաշվառում և այլն)

4.3. Կրեդիտորական պարտքեր

4.4. Դեբիտորական պարտքեր

4.5. Հաշվապահական հաշվառում և գլխավոր գիրք (համախմբված հիմնական հաշվետվություններ՝ հիմնված ՀՀՀՄՍ-ի վրա)

4.6. Կանխիկ հոսքերի կառավարում (բյուջեի դրամարկղային կատարում)

**5. Լրացուցիչ մոդուլներ**

* + Աշխատավարձի հաշվողական համակարգ
  + Հանրային ներդրումների կառավարում
  + Ակտիվների կառավարում
  + Էլեկտրոնային կենսաթոշակային համակարգ
  + Այլ

**6. Այլ պետական ֆինանսների կառավարման համակարգեր**

* + կառավարության պարտքի կառավարման համակարգ
  + Էլեկտրոնային գնումների համակարգ
  + Հարկատու 3 համակարգ
  + Ոչ հարկային եկամուտների հաշվառման համակարգ
  + Մարդկային ռեսուրսների կառավարմնա համակարգ
  + Աուդիտի կառավարման համակարգ

